Bunda Lia Songgo Buwono Kamungkaraning manah punika manawi kasembadan pancen anggegirisi, bebasanipun saged angregem jagad. Nanging sarehning kamungkaran punika sajatinipun inggih rupaking budi, tamtu kemawon gampil kasoripun, samanten wau manawi pun mungkar saged tandhing kalihan sabar, sampun tamtu lajeng kekes tanpa daya. Dene manawi murka sami murka, sampun tamtu kemawon unggul ingkang kamurkanipun ageng tuwin ingkang kasampiran panguwaos. Wujudipun inggih sang arya punika, nalika dereng dhawah ing kalamangsanipun, tiyang ingkang nedya lumawan tamtu sami giris, mila saya andados ing kamurkanipun.
